**Martin Lefebvre** (s. 23. heinäkuuta 1992 Terrebonne, Quebec, Kanada) on kanadalainen jääkiekkopuolustaja, joka pelaa SM-liigajoukkue Porin Ässissä.

Ura
---

### Seuraura

#### Juniori- ja yliopistovuodet

Lefebvre aloitti jääkiekkoilun kotikaupungissaan Quebecin Terrebonnessa. Hän pelasi kauden 2007–2008 QMAAA-juniorisarjaa Crabtree Draveursissa, jonka jälkeen Québec Remparts varasi Lefebvren 54. pelaajana QMJHL:n varaustilaisuudessa 2008. Kauden 2008–2009 hän pelasi pääasiassa QMAAA:n Collège Esther-Blondin Draveursissa, jonka tehokkain puolustaja Lefebvre oli tehoilla 15+15=30, joilla hän sijoittui sarjan puolustajien pistepörssissä viidenneksi. Lefebvre debytoi myös Rempartsin QMJHL-joukkueessa, jossa hän pelasi seitsemän runkosarjaottelua ilman tehopisteitä.

Varsinaisella QMJHL:n tulokaskaudellaan 2009–2010 Lefebvre pelasi Québec Rempartsissa 55 runkosarjaottelua tehopistein 5+23=28 ja yhdeksän playoff-ottelua tehden kolme syöttöpistettä. Hän oli runkosarjassa joukkueen tehokkain puolustaja. Kaudella 2010–2011 Lefebvre jakoi tehoilla 10+45=55 koko liigan puolustajien pistepörssin kolmannen sijan Lewiston MAINEiacsin Olivier Dame-Malkan kanssa edellään vain Rimouski Océanicia ja Shawinigan Cataractesia edustanut Ryan Kavanagh sekä Rimouski Océanicin Jérôme Leduc. Kaudella 2011–2012 hän nousi Rempartsin varakapteeniksi. Lefebvre oli joukkueen tehokkain puolustaja tehoilla 12+39=51, joilla hän sijoittui QMJHL:n puolustajien pistepörssissä seitsemänneksi. Kaudella 2012–2013 Lefebvre toimi Rempartsin kapteenina.

Syyskuussa 2013 Lefebvre teki vuoden mittaisen sopimuksen ECHL-joukkue Gwinnett Gladiatorsin kanssa. Hän pelasi siellä alkukaudella 2013–2014 14 runkosarjaottelua tehden kaksi syöttöpistettä, kunnes joulukuussa Lefebvre siirtyi Université du Québec à Trois-Rivières'n yliopistojoukkueeseen. *Sophomore-vuotenaan* 2014–2015 hän oli joukkueensa tehokkain puolustaja tehoilla 6+14=20. *Junior-vuotenaan* 2015–2016 Lefebvre nousi UQTR:n kapteeniksi. Hän oli joukkueen tehokkain puolustaja tehoilla 9+24=33. Lefebvre valittiin kauden päätteeksi OUA Eastin toiseen tähdistökentälliseen. Myös *Senior-vuotenaan* 2016–2017 hän oli UQTR:n tehokkain puolustaja tehoilla 8+17=25. Lefebvre valittiin koko OUA Eastin arvokkaimmaksi pelaajaksi, vuoden puolustajaksi ja ensimmäiseen tähdistökentälliseen sekä koko U Sportsin kanadalaisten ensimmäiseen tähdistökentälliseen.

#### Ammattilaisura

Viimeisen yliopistokautensa päätteeksi maaliskuussa 2017 Lefebvre teki loppukauden 2016–2017 kattavan sopimuksen ECHL-joukkue Cincinnati Cyclonesin kanssa. Hän pelasi siellä 11 runkosarjaottelua tehopistein 3+4=7.

Kaudeksi 2017–2018 Lefebvre siirtyi vuoden mittaisella sopimuksella Tanskan Metal Ligaenin Aalborg Piratesiin. Hän teki runkosarjassa 48 ottelussa tehot 9+27=36, joilla Lefebvre sijoittui koko liigan puolustajien pistepörssissä toiseksi edellään vain SønderjyskE Ishockeyn Jace Coyle. Pudotuspeleissä hän teki 17 ottelussa tehot 10+6=16, joilla Lefebvre jakoi pelipaikastaan huolimatta maalipörssin voiton Herning Blue Foxin Lasse Lassenin kanssa sekä voitti puolustajien pistepörssin. Hän voitti myös Metal Ligaenin tehotilaston lukemalla +14. Seitsemännessä välieräottelussa 10. huhtikuuta 2018 Esbjerg Energya vastaan Lefebvre teki kaksi maalia, joista ensimmäinen jäi Piratesin 4–3-voittoon päättyneen ottelun voittomaaliksi ja se ratkaisi joukkueelle finaalipaikan. Hän voitti kauden päätteeksi Tanskan-mestaruuden. Lefebvre valittiin Metal Ligaenin tähdistökentälliseen. Hän voitti myös Metal Cupin.

Lefebvre siirtyi kaudeksi 2018–2019 vuoden mittaisella sopimuksella Saksan DEL-liigan Krefeld Pinguineen. Tammikuussa 2020 hän palasi loppukauden 2019–2020 kattavalla sopimuksella Aalborg Piratesiin oltuaan alkukauden sivussa loukkaantumisen vuoksi. Elokuussa Lefebvre teki seuran kanssa vuoden mittaisen jatkosopimuksen. Kaudella 2020–2021 hänen runkosarjansa jäi vain 19 ottelun mittaiseksi, mutta Lefebvre teki kuitenkin yli piste per peli-tahdilla tehot 7+13=20. Hän oli Piratesin eniten maaleja tehnyt puolustaja. Hän voitti kauden päätteeksi Metal Ligaenin hopeaa.

Kaudeksi 2021–2022 Lefebvre siirtyi vuoden mittaisella sopimuksella Norjan Fjordkraft-ligaenin Stavanger Oilersiin. Hän oli joukkueen tehokkain puolustaja tehoilla 7+23=30, joilla Lefebvre jakoi liigan puolustajien pistepörssin viidennen sijan Vålerenga IF:n Tommi Taimen kanssa. Hän voitti kauden päätteeksi Norjan-mestaruuden. Heinäkuussa 2022 Lefebvre teki Oilersin kanssa vuoden mittaisen jatkosopimuksen. Kaudella 2022–2023 hän oli joukkueen paras pistemies ja syöttäjä tehoilla 17+35=52, joilla Lefebvre voitti koko Fjordkraft-ligaenin puolustajien pistepörssin ja hän jakoi koko liigan pistepörssin viidennen sijan Sparta Sarpsborgin Kristian Jakobssonin kanssa. Hän sijoittui lukemalla +34 myös tehotilastossa toiseksi edellään vain Storhamar Ishockeyn Patrick Thoresen. Pudotuspeleissä Lefebvre voitti tehoilla 4+15=19 Fjordkraft-ligaenin syöttöpörssin ja hän sijoittui pistepörssissä toiseksi edellään vain Storhamar Ishockeyn Peter Quenneville. Lefebvre voitti kauden päätteeksi Norjan-mestaruuden ja hänet valittiin liigan vuoden pelaajaksi.

Lefebvre siirtyi kaudeksi 2023–2024 vuoden mittaisella sopimuksella SM-liigajoukkue Porin Ässiin. Hän oli tehoilla 4+23=27 joukkueen tehokkain puolustaja ja neljänneksi paras pistemies. Lefebvre sai myös 20.26 minuutilla Ässistä eniten peliaikaa ottelua kohden. Tammikuussa 2024 hän joutui yli kuukaudeksi sivuun loukkaantumisen vuoksi.

### Maajoukkueura

Lefebvre pelasi talviuniversiadeissa vuonna 2017, jolloin hän toimi Kanadan varakapteenina ja voitti pronssia. Lefebvre edusti myös Canada Québecin joukkuetta World U-17 Hockey Challengessa vuonna 2009, jolloin hän jakoi viidellä syöttöpisteellään joukkueen sisäisen syöttöpörssin voiton Cédrick Henleyn ja Christopher Giroux'n kanssa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | Crabtree Draveurs | QMAAA | 44 | 5 | 13 | 18 | 36 | 3 | 0 | 2 | 2 | 0 |
| 2008–2009 | Collège Esther-Blondin Draveurs | QMAAA | 34 | 15 | 15 | 30 | 26 | 15 | 4 | 7 | 11 | 8 |
|  | Québec Remparts | QMJHL | 7 | 0 | 0 | 0 | 4 | – | – | – | – | – |
| 2009–2010 | Québec Remparts | QMJHL | 55 | 5 | 23 | 28 | 20 | 9 | 0 | 3 | 3 | 6 |
| 2010–2011 | Québec Remparts | QMJHL | 65 | 10 | 45 | 55 | 20 | 14 | 1 | 9 | 10 | 8 |
| 2011–2012 | Québec Remparts **(A)** | QMJHL | 66 | 12 | 39 | 51 | 31 | 11 | 4 | 8 | 12 | 10 |
| 2012–2013 | Québec Remparts **(C)** | QMJHL | 56 | 7 | 33 | 40 | 16 | 11 | 1 | 3 | 4 | 0 |
| 2013–2014 | Gwinnett Gladiators | ECHL | 14 | 0 | 2 | 2 | 4 | – | – | – | – | – |
|  | Univ. of Québec-Trois-Rivières | OUAA | 7 | 4 | 4 | 8 | 0 | – | – | – | – | – |
| 2014–2015 | Univ. of Québec-Trois-Rivières | OUAA | 14 | 6 | 14 | 20 | 4 | 7 | 2 | 3 | 5 | 2 |
| 2015–2016 | Univ. of Québec-Trois-Rivières **(C)** | OUAA | 28 | 9 | 24 | 33 | 20 | 7 | 2 | 4 | 6 | 2 | Kakkostähdistö |
| 2016–2017 | Univ. of Québec-Trois-Rivières **(C)** | OUAA | 22 | 8 | 17 | 25 | 2 | 5 | 0 | 1 | 1 | 2 | Ykköstähdistö |
|  | Cincinnati Cyclones | ECHL | 11 | 3 | 4 | 7 | 4 | – | – | – | – | – |
| 2017–2018 | Aalborg Pirates | Tanska | 48 | 9 | 27 | 36 | 12 | 17 | 10 | 6 | 16 | 4 | Ykköstähdistö |
| 2018–2019 | Krefeld Pinguine | DEL | 52 | 3 | 20 | 23 | 20 | – | – | – | – | – |
| 2019–2020 | Aalborg Pirates | Tanska | 8 | 2 | 2 | 4 | 0 | – | – | – | – | – |
| 2020–2021 | Aalborg Pirates | Tanska | 19 | 7 | 13 | 20 | 2 | 16 | 5 | 6 | 11 | 4 |
| 2021–2022 | Stavanger Oilers | Norja | 35 | 7 | 23 | 30 | 14 | 12 | 3 | 6 | 9 | 0 |
| 2022–2023 | Stavanger Oilers | Norja | 44 | 17 | 35 | 52 | 6 | 15 | 4 | 15 | 19 | 6 |
| 2023–2024 | Ässät | SM-liiga | 46 | 4 | 23 | 27 | 12 | – | – | – | – | – |
| 2 kautta | yhteensä | Norja | 79 | 24 | 58 | 82 | 20 | 27 | 7 | 21 | 28 |  |
| 3 kautta | yhteensä | Tanska | 75 | 18 | 42 | 60 | 14 | 33 | 15 | 12 | 27 | 86 |
| 1 kausi | yhteensä | DEL | 52 | 3 | 20 | 23 | 20 | – | – | – | – | – |
| 1 kausi | yhteensä | SM-liiga | 46 | 4 | 23 | 27 | 12 | – | – | – | – | – |
| 2 kautta | yhteensä | ECHL | 25 | 3 | 6 | 9 | 8 | – | – | – | – | – |

Lähteet
-------

* Martin Lefebvre The Internet Hockey Databasessa (englanniksi)
* Martin Lefebvre Eurohockey-sivustolla (englanniksi)
* Martin Lefebvre *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Martin Lefebvre *Elite Prospects*. Everysport Media Group AB.  (englanniksi)
2. ↑  Elite Prospects - QMAAA Stats 2008-2009 *eliteprospects.com*. Everysport Media Group AB. Viitattu 9.10.2023. (englanniksi)
3. ↑  Elite Prospects - Québec Remparts *eliteprospects.com*. Everysport Media Group AB. Viitattu 9.10.2023. (englanniksi)
4. ↑  Elite Prospects - QMJHL Stats 2010-2011 *eliteprospects.com*. Everysport Media Group AB. Viitattu 9.10.2023. (englanniksi)
5. ↑  Elite Prospects - QMJHL Stats 2011-2012 *eliteprospects.com*. Everysport Media Group AB. Viitattu 9.10.2023. (englanniksi)
6. ↑  Elite Prospects - Univ. of Québec-Trois-Rivières *eliteprospects.com*. Everysport Media Group AB. Viitattu 9.10.2023. (englanniksi)
7. ↑  Elite Prospects - Univ. of Québec-Trois-Rivières *eliteprospects.com*. Everysport Media Group AB. Viitattu 9.10.2023. (englanniksi)
8. ↑  Elite Prospects - Univ. of Québec-Trois-Rivières *eliteprospects.com*. Everysport Media Group AB. Viitattu 9.10.2023. (englanniksi)
9. ↑  CYCLONES SIGN COLLEGIATE DEFENSEMAN *cycloneshockey.com*.  3.3.2017. Cincinnati, OH:  Arena Management Holdings, LLC. Viitattu 9.10.2023. (englanniksi)
10. ↑  Elite Prospects - Denmark Stats 2017-2018 *eliteprospects.com*. Everysport Media Group AB. Viitattu 9.10.2023. (englanniksi)
11. ↑  Elite Prospects - Denmark Stats 2017-2018 *eliteprospects.com*. Everysport Media Group AB. Viitattu 9.10.2023. (englanniksi)
12. ↑  VIDEO Aalborg slår mesterholdet ud og spiller sig i finalen *dr.dk*.  10.4.2018. DR Byen. Viitattu 9.10.2023. (tanskaksi)
13. ↑  Martin Lefebvre kommt aus Aalborg *Eishockey.net*.  8.6.2018. Eishockey.net - das Eishockeyportal. Viitattu 9.10.2023. (saksaksi)
14. ↑  BREAKING NEWS!!! GUESS WHO’S BACK!!!! *aalborgpirates.dk*.  27.1.2020. Aalborg Pirates. Viitattu 9.10.2023. (tanskaksi)
15. ↑  Pressemeddelelse – Martin Lefebvre forstærker Aalborg Pirates endnu en sæson *aalborgpirates.dk*.  3.8.2020. Aalborg Pirates. Viitattu 9.10.2023. (tanskaksi)
16. ↑  Elite Prospects - Aalborg Pirates *eliteprospects.com*. Everysport Media Group AB. Viitattu 9.10.2023. (englanniksi)
17. ↑  Martin Lefebvre klar for Oilers *oilers.no*.  4.6.2021. Stavanger Oilers AS. Viitattu 9.10.2023. (norjaksi)
18. ↑  Elite Prospects - Norway Stats 2021-2022 *eliteprospects.com*. Everysport Media Group AB. Viitattu 9.10.2023. (englanniksi)
19. ↑  Nye signeringer i boks *oilers.no*.  31.7.2022. Stavanger Oilers AS. Viitattu 9.10.2023. (norjaksi)
20. ↑  Elite Prospects - Norway Stats 2022-2023 *eliteprospects.com*. Everysport Media Group AB. Viitattu 9.10.2023. (englanniksi)
21. ↑  Elite Prospects - Norway Stats 2022-2023 *eliteprospects.com*. Everysport Media Group AB. Viitattu 9.10.2023. (englanniksi)
22. ↑  Hämäläinen, Tuomas: Kanadalainen mestaripuolustaja siirtyy SM-liigaan – takonut kovat pisteet *MTVuutiset.fi*.  5.5.2023. Telia Company AB. Viitattu 5.5.2023.
23. ↑  Elite Prospects - Ässät - Roster, Stats & more *eliteprospects.com*. Everysport Media Group AB. Viitattu 11.4.2024. (englanniksi)
24. ↑  Pelaajatilastot *liiga.fi*. Jääkiekon SM-liiga Oy. Viitattu 11.4.2024.
25. ↑  Kiviniemi, Konsta: Ässille ikäviä uutisia – kultakypärä Martin Lefebvre sivussa viikkoja loukkaantumisen vuoksi *Jatkoaika.com*.  8.1.2024. Jatkoaika r.y. Viitattu 11.4.2024.
26. ↑  Elite Prospects - Canada Québec U17 *eliteprospects.com*. Everysport Media Group AB. Viitattu 8.10.2023. (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl